《和马伯庸御史效义山无题四首 其二》
元代·薛汉

良人执戟待明光，谁与金炉共夕香。妆镜晓寒凝蝶粉，舞衣春暖卸莺黄。

渡江桃叶应怜我，照水荷花似见郎。太息蹇脩无复理，空思掺手为缝裳。

作者简介：（?—1324）温州永嘉人，字宗海。幼力学，有令誉。以青田教谕，迁诸暨州学正。泰定帝时选充国子助教卒。工诗文，尤善于鉴辨古物。有《宗海集》。